Major General faruok yahaya
Manjo Janar Farouk Yahaya (An haifeshi a shekara ta alif dari tara da sittin da shida  1966) a garin Sifawa na karamar hukumar Bodinga da ke jihar Sokoto a arewa maso yammacin Najeriya.

Aikin soja
Ya shiga aikin soja a shekara ta alif dari tara da tamanin da biyar 1985 a matsayin dan aji na 37 inda ya kammala karatun soji a ranar 22 ga watan Satumba na shekarar alif dari tara da casa'in 1990.
Ya samu karin girma a rundunar soji kamar haka:-
Laftana - ranar 27 ga Satumba shekarar alif dari tara da casa'in 1990
Kyaftin - ranar 27 ga watan Satumba na shekarar alif dari tara da casa'in da hudu 1994
Manjo - ranar 27 ga watan Satumba na shekarar alif dari tara da casa'in da takwas 1998.
Laftanar Kanar - ranar 27 ga watan Satumba 2003.
Kanar - ranar 27 ga watan Satumba 2008
Birgediya Janar - ranar 27 ga watan Satumba 2013
Manjo Janar - ranar 27 ga watan Satumba 2017.

Hafsan soji
Sabon babban hafsan sojin kasan na Najeriya ya yi karatun digirinsa na farko a fannin Tarihi sannan ya yi digiri na biyu wato Masters a kan harkokin siyasar kasashen duniya da difilomasiyya.
Ya rike mukamai daban-daban ciki har da mataimakin sakataren rundunar soji da kuma sakataren na rundunar soji a hedikwatar sojin kasa.
Mukamin da ya rike na karshe kafin naɗin nasa shi na jagorantar yaƙi da Boko Haram karkashin rundunar Hadin Kai a arewa maso gabashin Najeriya.

Kwamanda
Ya taɓa riƙe muƙamin kwamandan rundunar sojin kasa ta matakin farko wato General Officer Commanding (GOC) 1 Division.
Kafin nadinsa a mukamin General Officer Commanding 1 Division, Manjo Janar Yahaya ya jagoranci runduna ta 4 da ke hedikwatar rundunar sojin Najeriya.
Kazalika ya rike mukamin Kwamandan rundunar Lafiya Dole da ke Maiduguri, a jihar Borno.

A shekarar 2019, Manjo Janar Farouk Yahaya ya jagoranci rundunar Operation CLEAN SWEEP wadda ta fatattaki 'yan bindigar da ke dajin Kuduru a Birnin Gwari na jihar Kaduna.

Yanzu shine babban Hafsan Sojojin Najeriya.

Manazarta

Haifaffun 1966